cyanic-selkie/wikianc huggingface dataset:
Ibrāhīma kungs un Korāna ziedi
Saturs
Moizs regulāri iet iepirkties pārtikas produktus tuvējā veikaliņā, kuras īpašnieks ir arābs Ibrāhīma kungs, vienīgais arābs ebreju kvartālā. Tur viņš šad tad pie izdevības ko nočiepj, lai ietaupītu tēva iedoto saimniecības naudu. Kādu reizi Ibrāhīma kungs pasaka, ka viņš nemaz nav arābs, bet gan musulmanis. Pamazām zēns iedraudzējas ar viņu. Ibrāhīma kungs sauc zēnu par Momo.
Kādu dienu viņu ielā notiek filmēšana, pēc kuras veikaliņā ienāk pati Brižita Bardo, lai nopirktu pudeli ar ūdeni. Ibrāhīma kungs pasaka milzīgu cenu, aktrise izbrīnās, vai tad ūdens šajā kvartālā ir tik reta lieta. Ibrāhīma kungs, ka ūdens nav rets, bet zvaigznes gan šeit ir retums. Viņš to māk pateikt tik jautri, ka aktrise samaksā arī. Pēc tam Momo prasa, kāpēc Ibrāhīma kungs tā darīja, un tas paskaidro, ka viņam taču jāatgūst Momo nočiepto preču vērtība. Momo saprot, ka Ibrāhīma kungs vienmēr ir zinājis par viņa nedarbiem. Rezultātā, viņi kļūst īsti draugi. Ibrāhīma kungs daudz ko iemāca Momo, palīdz viņam gūt ticību sev. Kad Momo šad tad jautā, kā Ibrāhīma kungs visu to zina, atbilde ir, ka viņam taču ir Korāns, un tur visas gudrības ir ierakstītas. Ibrāhīma kungs ir sūfisma novirziena piekritējs islāmā.
Vienu vakaru tēvs pasaka Momo, ka ir atlaists no darba. Nākamajā dienā, atnākot no skolas, Momo atrod tēva atstātu atvadu vēstuli, kurā viņš raksta, ka dodas prom un atvainojas, ka bijis slikts tēvs. Ar atstāto naudu Momo izdzīvo vienu mēnesi, pēc tam viņš sāk pārdot antikvariātiem grāmatas no tēva bibliotēkas. Momo nevienam nesaka, ka tēvs viņu pametis. Pēc dažiem mēnešiem pie durvīm klauvē policisti, kas pastāsta, ka tēvs ir miris, izdarījis pašnāvību, metoties zem vilciena Marseļā. Policisti grib, lai Momo brauc atpazīt līķi. Momo sāk šausmās kliegt, atsteidzas Ibrāhīma kungs, un apsola policistiem pats aizbraukt uz atpazīšanu.
Ibrāhīma kungs iesniedz pieteikumu adoptēt Momo. Viņi gatavojas ceļojumam uz Turciju, uz Ibrāhīma kunga dzimto vietu. Viņi nopērk mašīnu, Momo iemācās to vadīt. Ceļā Momo uzzina daudz jauna, Turcijā viņš izjūt tās tradīcijas un reliģiju. Kad galamērķis jau tuvu, Ibrāhīma kungs palūdz Momo pagaidīt ārpus viņa dzimtā ciema, un ar mašīnu dodas turp vispirms viens. Momo gaida viņu līdz pat pusnaktij. Tad viņš dodas uz ciemu un atrod Ibrāhīma kungu avārijā smagi ievainotu, uz nāves gultas. Momo ir izmisis, bet Ibrāhīma kungs saka, ka viss ir normāli, ka viņš nemirst, bet pievienojas bezgalībai. Pēc Ibrāhīma kunga nāves Momo kādu laiku pavada Turcijā, sadraudzējas ar Abdullahu, Ibrāhīma kunga jaunības draugu.
Romāna ekranizācija
Romāns tika adaptēts ekrānam, un 2003. gadā iznāca Fransuā Dipērona (François Dupeyron) režisētā filma ar tādu pašu nosaukumu Ibrāhīma kungs un Korāna ziedi, kurā galvenās lomas tēloja Omārs Šarifs un Pjērs Bulanžē. Omārs Šarifs par Ibrāhīma kunga lomas atveidošanu saņēma Cēzara balvu.
Kapibara
Kapibara (Hydrochoerus hydrochaeris) ir daļēji ūdenī dzīvojošs jūrascūciņu dzimtas (Caviidae) grauzējs, kas ir lielākais grauzējs pasaulē. Kapibara savvaļā sastopama tikai Dienvidamerikā: Argentīnā, Bolīvijā, Brazīlijā, Kolumbijā, Ekvadorā, Gviānā, Gajānā, Paragvajā, Peru, Surinamā, Urugvajā un Venecuēlā. Tā mājo gan savannā, gan biezos mežos, bet vienmēr kādas ūdenskrātuves krastā.
Kapibara ir plaši izplatīta, tomēr cilvēku blīvi apdzīvotajos Amazones baseina rajonos sastopama mazākā skaitā. Kapibaras medī vietējie iedzīvotāji, lai iegūtu gaļu, ādu un taukus, kuri tiek izmantoti farmaceitiskajā ražošanā, kā arī tās iznīcina kā lauksaimniecībai kaitīgus (ražas postītājas, lopu konkurentes ganībās) dzīvniekus. Kapibaru ādas dažādu ādas izstrādājumu ražošanā tiek uzskatītas par vērtīgu izejmateriālu, jo tā stiepjas tikai vienā virzienā. Sevišķi iecienīti ir kapibaru ādas cimdi. Kapibarām izdzīvot situācijā, kad tās tik intensīvi tiek medītas, palīdz to spēja strauji vairoties.
Vairākās vietās pasaulē ir izveidojušās nejaušas kapibaru populācijas, tām izbēgot no nebrīves. Šāda kapibaru populācija, piemēram, izveidojusies Arno upē Florencē (Itālijā). Kapibaras ir novērotas arī Floridas apkārtnē un Kalifornijā.
Etimoloģija
Kapibaras vārds aizgūts no tupi valodas, kādā runā Amazones lietus meža tupi ļaudis. Tupi ka'apiûara latviski nozīmē tas, kurš ēd slaidas lapas. Zinātniskā nosaukuma Hydrochoerus hydrochaeris abi vārdi cēlušies no grieķu valodas ὕδωρ (hydor - ūdens) un χοίρος (choiros - cūka), kas latviski nozīmē ūdenscūka.
Izskats un īpašības
Kapibarai ir vairākas īpašības, kas piemērotas dzīvei ūdenī. Tai ir mucveidīgs ķermenis, tā spēj peldēt gandrīz pilnībā atrodoties zem ūdens, laukā ir tikai nāsis, acis un mazās, apaļās austiņas. Ķermenim ir biezs zemādas tauku slānis, kas ļauj uzturēt nemainīgu ķermeņa temperatūru, ilgstoši atrodoties ūdenī. Turklāt pēdas ir ar daļējām peldpleznām. Katrai priekškājai ir 4 pirksti, bet pakaļkājām 3 pirksti. Visiem pirkstiem ir gari, spēcīgi nagi. Pakaļkājas ir nedaudz garākas kā priekškājas. Ļoti bieži var novērot kapibaru sēžam uz pakaļkāju ciskām līdzīgi kā to dara suns. Atšķirībā no citiem grauzējiem tā nespēj ar priekšķepām saņemt priekšmetus. Kapibaras ir ļoti vokālas un savstarpēji sazinoties izdod visdažādākās skaņas, tās rej, pīkst, rukšķina un izdod citas skaņas.
Smaržu dziedzeri
Tēviņu no mātītes var atšķirt pēc smaržu dziedzera - moriljo dziedzera - uz purna virspuses. Lai arī šis dziedzeris ir abiem dzimumiem, tēviņam tas ir labi attīstīts un labi saskatāms. Tas ir tumšs, bez apspalvojuma izcelts ādas paugurs. Šķidrums, kas no tā izdalās, ir balts un lipīgs. Tas noder kā smaržas signāls, vēstot par indivīda fizioloģisko stāvokli un gatavību vairoties vai arī, lai iezīmētu teritoriju. Jo attīstītāks smaržu dziedzeris uz purna, jo tēviņa dominances statuss barā ir augstāks. Abiem dzimumiem ir arī anālais smaržu dziedzeris, kas tēviņiem arī ir labāk attīstīts. Uz anālajiem dziedzeriem aug īpašs apspalvojums, kura matojums segts ar dziedzeru sekrētu kristāliskā formā. Kad šie sari saskaras ar kādu priekšmetu, piemēram, augu, sekrēts nobirst. Kapibaras satiekoties vienmēr viena otrai aposta anālos dziedzerus.
Zobi
Līdzīgi kā citiem grauzējiem kapibaras priekšzobi aug nepārtraukti, lai kompensētu zobu nodilumu, ēdot šķiedraino zāli, arī dzerokļi aug nepārtraukti. Kapibaras žokļi savienoti tādā veidā, ka, košļājot zāli, tie kustas vairāk uz priekšu un atpakaļq, nevis uz sāniem.
Uzvedība
Kapibara ir veikla gan uz sauszemes, gan ūdenī. Ja kapibaru pārsteidz uz sauszemes, tā spēj rikšot tikpat ātri kā zirgs, bet pie lielākām briesmām tā glābjas ūdenī. Kapibaras ļoti labi peld un nirst. Tās spēj uzturēties zem ūdens līdz 5 minūtēm, reizēm nopeldot ievērojamus attālumus. Kad kapibara slēpjas ūdenī, tā no ūdens starp ūdensaugiem izbāž tikai nāsis. Ja nepieciešams, tā spēj arī gulēt ūdenī. Tomēr, lai arī kapibaru dēvē par ūdens dzīvnieku, ūdeni tā galvenokārt izmanto tikai paslēptuvei.
Bara dzīve
Tās ir ļoti sabiedriskas un, lai arī retu reizi var novērot vientuļu kapibaru, tās veido barus (vidēji 10 - 20 indivīdu), kuru vada dominējošais tēviņš, Barā parasti ir 2- 4 pieauguši tēviņi un 4 - 7 pieaugušas mātītes, pārējie ir mazuļi vai jaunās dzimumbriedumu nesasniegušās kapibaras. Viena bara mātītes ir savstarpēji radniecīgas. Sausajā sezonā, pulcējoties ap atlikušajiem ūdens resursiem, bari kļūst lielāki un tajos var būt 50 - 100 kapibaru.
Starp tēviņiem valda stingra hierarhija. Dominējošais tēviņš ir vislielākais un smagākais, bet zemāk esošajiem tēviņiem atrašanās hierarhijā netiek noteikta atkarībā no lieluma. Hierahija tiek noteikta jau agrā vecumā, mazuļiem savstarpēji spēlējoties. Dominantais jeb alfa tēviņš vienmēr atrodas bara vidū, bet betas tēviņi bara perifērijā. Kapibaras ir ļoti vokālas un bars nepārtraukti viens ar otru sazinās. Tās izdod suņiem līdzīgus rējienus, kad tiek izbiedētas vai, kad mātīte cenšas savākt kopā savus mazuļus. Kapibaras mēdz iezīmēt teritorijas, kurās uzturas. Ar moriljo dziedzera sekrētu tās iezīmē, berzējot purnu pret zemi, bet ar anālo dziedzeru sekrētu, bradājot pāri kādai izvēlētai vietai. Ja nepieciešams, tā spēj anālo dziedzeru sekrētu izšļākt arī kopā ar urīnu, tomēr tā dara tikai tēviņi. Mātītes kopumā daudz retāk atstāj smaržu zīmes nekā tēviņi, tās kļūst aktīvākas, kad tuvojas pārošanās. Tēviņi iezīmē ne tikai teritoriju, bet arī savas mātītes.
Barība
Kapibara ir zālēdāja un barojas pamatā ar dažāda veida zāli, lakstaugiem un ūdensaugiem, bet tā barojas arī ar augļiem, graudiem un koku mizu. Pieaugusi kapibara dienā apēd 2,5–3,5 kg zāles. Tomēr tās ir samērā izvēlīgas ēdājas, piemēram, tās var baroties ar kāda konkrēta, iemīļota auga lapām un citus augus vispār neaiztikt. Sausajā sezonā to barības dažādība pieaug un tās sāk baroties ar to, ko var atrast. Augu izvēle mainās arī tādēļ, ka iemīļoto augu uzturvērtība sausajā sezonā mainās, salīdzinot ar lietus sezonu, un kapibaras sāk meklēt citus augus. Kapibarām ir raksturīga koprofāgija - tās ēd savas fekālijas, tādējādi uzņemot gremošanas sistēmai nepieciešamās baktērijas, kas palīdz sagremot celulozi un iegūt maksimālo iespējamo olbaltumvielu un vitamīnu daudzumu no to apēstās barības. Tās reizēm līdzīgi kā govis barību atrij un tad vēlreiz pārgremo. Tā kā kapibaras ēd arī kultūraugus – labību, melones un ķirbjus, tās tiek uzskatītas par ražas postītājām.
Reprodukcija
Kapibaras ir poligāmas. Tās vairojas cauru gadu, bet vislielākā vairošanās aktivitāte ir lietus sezonas sākumā. Kad mātīte ir gatava pāroties, tās smarža mainās un tā sāk atstāt smaržu zīmes, turklāt tā sāk svilpot caur degunu, signalizējot tēviņam, ka ir gatava pāroties. Pārošanās laikā mātīte ir tā, kas izvēlas sev tīkamāko tēviņu. Kapibaras pārojas tikai ūdenī un, ja mātītei nepatīk kāds tēviņš, tā vienkārši ienirst vai izkāpj krastā. Ikdienā dominantais tēviņš aktīvi sargā savas mātītes no pārējiem tēviņiem, bet pārošanās laikā tas nespēj pilnībā nosargāt savu harēmu. Jo lielāks ir bars, jo grūtāk to apsargāt. Visbiežāk kā indivīds sapārojas dominantais tēviņš, bet hierarhijā zemāk esošie tēviņi kopumā kā grupa apaugļo daudz vairāk mātīšu nēkā viens dominantais tēviņš. Kapibaras spermas dzīvotspēja ir daudz ilgāka nekā citiem grauzējiem.
Kapibaru dzīves ilgums savvaļā var būt 8 - 10 gadi, bet tikai dažas kapibaras sasniedz šādu vecumu, jo tās intensīvi medī ne tikai cilvēks, bet arī jaguārs, puma, ocelots, kaimans, anakonda un ērgļi.
Saimnieciskā izmantošana
Kapibaras medī galvenokārt, lai iegūtu to kvalitatīvās ādas, bet augsti vērtēta tiek arī kapibaru gaļa, kas pēc izskata un garšas atgādina cūkgaļu. Kapibaru gaļu, lai varētu ilgāk uzglabāt, mēdz sālīt un žāvēt. Tā tiek uzskatīta par delikatesi un parasti pasniedz ar rīsiem un plantāniem jeb cepamajiem banāniem. Katoļu baznīca kapibaras gaļu pasludinājusi par lietojamu lielā gavēņa laikā pirms Lieldienām, jo 16. gadsimtā priesteri kapibaru, pateicoties tās dzīvei ūdenī, klasificēja kā "zivi" - tātad piemērotu gavēņa ēdienam.
Dienvidamerikā kapibaras nelielā daudzumā audzē arī komerciāli. Šāda rančo prakse nes labumu dabisko mitrāju uzturēšanai, paglābjot mitrājus no nosusināšanas intensīvai liellopu audzēšanai. Tā kā kapibaras ir viegli pieradināmas, ir ierosināta kapibaru audzēšana lielos apjomos, lai apturētu malumedniecību. Daudzviet Dienvidamerikā kapibaras ir vienīgie lielie zālēdāji un to trūkums var dramatiski ietekmēt reģiona veģetāciju.
Batiāle
Batiāle (no el (bathýs) — 'dziļš') jeb batiālā zona ir Pasaules okeāna zona, kas atrodas dziļumā no 200—500 līdz 2000 metriem, aizņemot platību starp šelfa sublitorāli un dziļūdens abisālo zonu. Citos avotos batiāles apakšējā robeža ir minēta 2500 vai 3000 metru dziļumā. Kopsummā tā aizņem 20% no kopējās Pasaules okeāna platības. Ģeomorfoloģiski batiāle aptuveni atbilst kontinentālajai nogāzei. Augšējā robeža ir atkarīga no dziļuma, kurā lēzenais kontinentālais šelfs pāriet samērā stāvā nogāzē. Batiāli raksturo šādi parametri: ūdens spiediens līdz 25 MPa (t.i. līdz 250 atm.), strauja dziļuma un spiediena palielināšanās, gandrīz pilnīga tumsa, nenozīmīgas sezonālās temperatūras un ūdens blīvuma svārstības, salīdzinoši neliela (tomēr lielāka nekā abisālē) ūdens kustība, bieži vien posmots dibena reljefs, nogulumu (batiālie nogulumi) nevienmērīgs biezums un bieži pamatiežu atsegumi.
Bioloģija
Hidrobioloģijā batiāli sauc par organismu apdzīvoto zonu, kur seklūdens faunu nomaina dziļūdens fauna. Fotosintezējošo augu šajā zonā nav, bet ir tikai baktērijas un sēnes. Dzīvnieki pārtiek no barības vielām, kas pienāk no augšējiem ūdens slāņiem. Bentosa biomasa parasti sastāda dažus gramus vai reizēm dažus desmitus gramu uz m². Bentosu apdzīvo daudz vienveidīgāka fauna, nekā sublitorālē, taču tā ir samēra bagāta (vairāki tūkstoši dzīvnieku sugu). Šeit ir raksturīgas specifiskas foraminīferu, sūkļu, zarndobumaiņu, tārpu, sūneņu, pleckāju, vēžveidīgo, kā arī skrimšļzivju un kaulzivju sugas. Vairākas zivju sugas batiālajā zonā, kā piemēram garastes, beriksas, lielgalvji, melnās mencas un paltusi tiek samēra intensīvi zvejotas. Īpašu biocenozi veido 1979. gadā atklātās "dzīvības oāzes" blakus zemūdens termālo ūdeņu izplūdēm rifta lūzumu rajonos. Šajos ūdeņos intensīvi attīstās autotrofās hemosintezējošās baktērijas, uz kuru rēķina pastāv bagāta un savdabīga bentiskā fauna (piemēram, pogonoforas — vestimentiferas ar caurulīšu garumu līdz 3 m un diametru līdz 5 cm) ar biomasu līdz vairākiem kilogramiem uz m².
Masetas līcis
Masetas līcis (en) ir liels sālsūdens līcis, kas atrodas Greiema salas, lielākās Haida Gvaī arhipelāga salas, ziemeļos, zemienes vidū. Līcī ietek vairākas upes, no kurām lielākā ir Jakūna, kas būdama tikai aptuveni 55-60 kilometrus gara ir garākā arhipelāga upe. Ar Diksona šaurumu līci savieno 38 kilometrus garais un 750 m līdz 1,5 km platais Masetas šaurums. Portklementsa un Svola ir vienīgās apdzīvotās vietas ezera krastos. Masetas līča baseinā atrodas arī Džaskatlas līcis, kura krastos atrodas Džaskatla. Līcī atrodas vairākas salas, no kurām lielākā ir Kamdisa sala, kas atrodas starp Masetas šaurumu un Masetas līci.
Laura Groza
Laura Groza (dzimusi Rīgā) ir latviešu teātra un operas režisore.
Mācījusies Rīgas Angļu ģimnāzijā, tad iestājusies Latvijas Kultūras akadēmijas Dramatiskā teātra režijas nodaļā, kuru beigusi 2008. gadā.
2015. gadā saņēmusi Spēlmaņu nakts balvu kā Gada režisore par Pītera Šefera lugas «Equus» iestudējumu Dailes teātrī un Džordža Orvela romāna «1984» izrādi Liepājas teātrī.
Daiki Ivamasa
Daiki Ivamasa (ja; dzimis ) ir japāņu futbolists, bijis Japānas futbola izlases dalībnieks.
Nacionālā izlase
!Kopā||8||0
Hasīna Vazeda
Hasīna Vazeda (bn, dzimusi ) ir Bangladešas politiķe. Viņa ir pašreizējā Bangladešas premjerministre no 2009. gada. Viņa bija premjerministre arī no 1996. līdz 2001. gadam. Viņai ir šeiha tituls, tāpēc tiek saukta arī par Šeihu Hasīnu (শেখ হাসিনা). Viņas tēvs bija šeihs Mudžiburs Rahmans, kas tiek saukts arī par "valsts tēvu", pirmais un ceturtais Bangladešas prezidents, kā arī premjerministrs.
Citokīni
Citokīni ir mazmolekulāras olbaltumvielas (~5—20 kDa), un tām ir liela nozīme šūnu savstarpējā komunikācijā. Pie citokīniem pieskaita hemokinīnus, interferonus, interleikīnus, limfokinīnus un tumora nekrozes faktorus. Citokīni tiek izdalīti gan no imūnajām šūnām, gan endoteliocītiem, gan arī fibroblastiem un stromālajām šūnām. Viena veida citokīns var tikt izdalīts no dažādiem šūnu tipiem. Citokīnu darbība atvieglo homeostāzi, tiem ir arī liela nozīme hipersensibilizācijas un iekaisuma attīstībā. Tie var iedarboties uz to pašu šūnu, kas tos ir sintezējusi (autokrīni), vai uz citu šūnu (parakrīni), kā arī dažiem citokīniem ir sistēmiska darbība (endokrīni). Citokīni iedarbojas, savienojoties ar specifisko receptoru uz mērķšūnas.
Pijs XI
Pāvests Pijs XI (dzimis Ambrodžio Damijāno Akille Rati (it, miris ) no līdz savai nāvei bija 259. Romas pāvests, Romas Katoļu baznīcas un Vatikāna galva.
Par priesteri viņš tika iesvētīts 1879. gada 20. decembrī.
Anna Vladova
Anna Vladova (dzimusi 1968. gada 20. decembrī Rīgā) ir Latvijas krievu skolotāja un politiķe, partijas "Saskaņa" valdes locekle. Rīgas Domes deputāte no 2013. gada, Rīgas Domes priekšsēdētāja vietniece (2019—2020).
Biogrāfija
Anna Vladova ir dzimusi 1968. gada 20. decembrī pedagoģes Gaļinas Jefremovas ģimenē. Mācījās Rīgas 40.vidusskolā, kur strādāja viņas māte. 1991. gadā A. Vladova absolvēja Latvijas Universitāti (LU) kā filoloģe, angļu valodas un literatūras pasniedzēja. Strādāja Rīgas 40. vidusskolā par angļu valodas pasniedzēju. 1997. gadā ieguva maģistra grādu angļu filoloģijā Latvijas Universitātē. Kopš 2000. gada novembra viņa strādāja Rīgas 80. vidusskolā un no 2002. gada ir skolas direktore.
2013. gadā viņu ievēlēja Rīgas domē no partiju apvienības "Saskaņas Centrs" un "Gods kalpot Rīgai" saraksta. Turpināja vienlaikus strādāt par Rīgas 80. vidusskolas direktori. Viņa atkārtoti tika ievēlēta arī 2017. gada vēlēšanās, pārstāvot partiju "Saskaņa".
2019. gada 20. augustā A. Vladovu ievēlēja par Rīgas otro vicemēru (bija vienīgā kandidāte uz šo amatu). Viņa bija pirmā sieviete šajā amatā pēdējo 17 gadu laikā. Viņas uzraudzībā bija Satiksmes departamenta un Labklājības departamenta darbs, kā arī Rīgas Nacionālais zooloģiskais dārzs, virkne ārstniecības iestāžu, uzņēmumi "Rīgas ūdens", "Rīgas pilsētbūvnieks" un "Getliņi Eko". Pēc ievēlēšanas viņa atradās bezalgas atvaļinājumā no skolas direktores amata.
2020. gada 16. janvārī saskaņā ar Rīgas domes deputātu balsojumu tika atstādināta no vicemēra amata. 2020. gada Rīgas domes ārkārtas vēlēšanās atkal ievēlēta pašvaldībā.
Sabiedriskā darbība
Viņa ir partijas "Saskaņa" biedre un kopš 2017. gada 10. aprīļa arī valdes locekle. "Saskaņas" kongresā 2019. gada 26. oktobrī partijas priekšsēdētājs Jānis Urbanovičs izvēlējās A. Vladovu par vienu no pieciem saviem vietniekiem. 2022. gada oktobrī Vladova paziņoja par lēmumu aiziet no "Saskaņas" valdes, uzņemoties daļu atbildības par partijas neveiksmi 14. Saeimas vēlēšanās.
Kadri
Kadri var būt:
Antons fon Arko-Vallijs
Antons fon Arko-Vallijs (, — ) bija vācu monarhists, pazīstams kā Kurta Eisnera, pirmā Bavārijas premjerministra, slepkava.
Cēlies no aristokrātiskas ģimenes, grāfs. Piedalījies Pirmajā pasaules karā. Pēc atgriešanās no frontes devies uz Minheni, kur iestājies universitātē. Iesaistījies politiskajos notikumos, pieslejoties nacionālistiem un monarhistiem. Paudis antisemītiskus uzskatus. Centies iestāties biedrībā Thule, tomēr saņēmis atteikumu, jo fon Arko-Vallija māte nāca no ebreju ģimenes.
1919. gada 21. februārī, darbodamies viens, fon Arko-Vallijs nošāva Bavārijas premjerministru, sociālistu Kurtu Eisneru, kurš tobrīd devās paziņot par atkāpšanos no amata. Eisners pēc izcelsmes arī bija ebrejs. Labējās aprindās slepkavība izsauca sajūsmu un fon Arko-Vallijs tika uzskatīts par varoni. Turpretī sociālistu un anarhistu aprindās sākās nemieri, kas pārauga sadursmēs ar pretējās politiskās nometnes pārstāvjiem. Notikumiem eskalējoties, kreisie spēki pārņēma varu Minhenē un visā Bavārijā, izveidojot Bavārijas Padomju republiku.
1920. gada janvārī Antonu fon Arko-Valliju notiesāja, piespriežot nāvessodu, bet tiesnesis grozīja soda mēru uz piecu gadu cietumsodu. 1925. gadā atbrīvots un līdz 1927. gadam, kad viņu amnestēja, atradies probācijas uzraudzībā.
Pēc atbrīvošanas darbojies žurnālistikā, strādājis uzņēmumā. Politiski fon Arko-Vallijam bija otršķirīga loma. Federālas Vācijas ideja to norobežoja no nacistiem. Pēc to nākšanas pie varas par izteikumiem pret Hitleru apcietināts, bet drīz atbrīvots, apsoloties nevērsties pret Hitleru. Miris 1945. gadā auto negadījumā.
Visvaldis Graumanis
Pirmskara dzīve
Visvaldis Graumanis dzimis Liepājā, beidzis Liepājas lietišķās mākslas vidusskolu. Pēc vidusskolas beigšanas tiek iesaukts obligātajā militārajā dienestā, pēc kura beigām iestājas un 1939. gadā beidz Latvijas kara skolu. Pēc tās beigšanas leitnanta pakāpē tiek nosūtīts uz 1. Liepājas kājnieku pulku, kura sastāvā sagaida Latvijas okupāciju. Pēc okupācijas Graumanis tiek ieskaitīts Sarkanās Armijas 186. strēlnieku pulkā.
Otrajā pasaules karā
Pēc Vācijas uzbrukuma PSRS 1941. gada jūnijā Graumanis dezertē no 186. strēlnieku pulka atrodoties Ostrovas nometnē, un Alūksnes apkārtnē uzsāk partizānu darbību. Laikraksts "Kurzemes Vārds" 1943. gadā rakstīja, ka Graumanis ar sevis izveidoto nodaļu iznīcinājis vairākas sarkanarmiešu kolonnas, 1941. gada 3. jūlijā no sliedēm nolaidis vilcienu, kā arī 4. jūlijā izglābis no liesmām ienaidnieka aizdedzināto Alūksnes pili. Pēc tam iestājies pašapsardzības dienestā. 1941. gada nogalē brīvprātīgi piesakās 21. Liepājas policijas bataljonā un tā sastāvā kā 1. rotas komandieris nonāk Ļeņingradas frontē, kur par drošsirdību cīņās trīs reizes apbalvots ar Drošsirdības zīmi ar šķēpiem Austrumtautu piederīgiem. Īpaši izceļas cīņās 1942. gada jūlijā pie Staro Ponovo, 20. jūlija kaujā bataljona komandieris viņa paveikto raksturo šādi:
1. vd. ltn. Graumanis Visvaldis 20.7. būdams ievainots, izrādīja nepārspējamu drošsirdību, atkārtoti atvairot ienaidnieka frontālus un flankējošus uzbrukumus — vēl pēc mūsu GKL (galvenās kaujas līnijas) pārraušanas. Neskatoties uz apiešanu, līdz plkst. 10,00 noturēja nevien sava vada iecirkni, bet norobežoja arī lielāku ienaidnieka spēku ieplūšanu mūsu aizmugurē, ar to novēršot visa frontes iecirkņa tālāku stāvokļa pasliktināšanos. Par kaujas nopelniem 7.7. jau stādīts priekšā apbalvošanai.
Graumanis pilda pienākumus arī kā 21. bataljona komandiera adjutants. Izveidojot Latviešu leģionu 1943. gada aprīlī tiek paaugstināts par virsleitnantu un iecelts par 2. latviešu brigādes 42. pulka I bataljona 2. rotas komandieri un tiek apbalvots ar II šķiras Dzelzs krustu. Nonākot Volhovas frontē 1943. gada aprīlī pazīstams ar savu bunkuru - "Tas brangais kuģis Norvilla" un vēstulēm par frontes dzīvi, ko publicē avīzē "Tēvija". 30. jūlijā par varonību tiek apbalvots arī ar I šķiras Dzelzs krustu.
1943. gada nogalē Graumanim uztic vadīt izlases vienību - 42. pulka 16. (slēpotāju) rotu. 1944. gada janvārī, sākoties atkāpšanās kaujām no Volhovas frontes, piedalās Veisa kaujas grupas noorganizēšanā, taču Graumaņa slēpotāju rota tiek atšķelta no galvenajiem spēkiem un ienaidnieks to ielenc. Laikā starp 14. un 20. janvāri Graumanis ar savu rotu atvaira vairākus ienaidnieka uzbrukumus un pretuzbrukumā caur purvu tomēr nonāk pie galvenajiem latviešu spēkiem. Uzreiz pēc tam, 20. janvārī, Graumanis ar savu slēpotāju rotu piedalās arī uzbrukumam Dolgovas sādžai, kur tiek trešo reizi ievainots.
1944. gada augustā pēc atveseļošanās tiek iecelts par maršrotas komandieri Rundālē, frontē atgriežas Vidzemes aizsardzības kauju laikā, kur tiek paaugstināts par kapteini un iecelts par II bataljona komandieri. 1944. gada septembrī kaujā pie Nītaures tiek smagi ievainots galvā un nosūtīts uz kara hospitāli Reihenbergā, šis ir viņa septītais ievainojums. Graumaņa veselības stāvoklis jau sāk uzlaboties, taču tam seko atvērta loga izraisīts smadzeņu plēves iekaisums.
Kapteinis Visvaldis Graumanis mirst 1944. gada 4. decembrī, apbedīts 7. decembrī Reihenbergas kapos pie ielejas aizsprosta. Pēc nāves 1945. gada 6. janvārī apbalvots ar Vācu krustu zeltā.
Mīlheima
Mīlheima bieži tiek dēvēta par Pilsētu uz upes. Mīlheima ir mājvieta daudzām kompānijām, it īpaši pārtikas preču ražotājiem. Pilsētā atrodas viena no galvenajām pārtikas veikalu ķēdes Aldi mītnes vietām.
Biotīns
Biotīns jeb vitamīns B7 ir ogļhidrātu, taukskābju un aminoskābju metabolisma koenzīms. Biotīns tiek saukts arī par vitamīnu H vai koenzīmu R. Biotīns ir plaši atrodams pārtikā, bet visaugstākā koncentrācija ir zemesriekstos, mangoldā u.c. zaļo lapu dārzeņos. Biotīna deficīts normāla uztura gadījumā sastopams reti. To atsevišķos gadījumos novēro pacientiem, kas uzturā lieto jēlas olas, jo tajās esošais avidīns tievajā zarnā biotīnu inaktivē un neļauj tam uzsūkties. Biotīna deficīta klīniskās biežākās izpausmes ir dermatīts, alopēcija un parestēzija. Biotīna samazināšanās organismā ir atrodama epileptiķiem, sportistiem, veciem cilvēkiem, kā arī cilvēkiem pēc kuņģa izņemšanas (gastrektomijas).
Jelabuga
Jelabuga (ru) jeb Alabugha (tt) ir pilsēta Tatarstānā Krievijas Federācijā. Jelabugas rajona administratīvais centrs. Atrodas Kamas upes labajā krastā, aptuveni 200 km uz austrumiem no Kazaņas. Kamas otrajā krastā atrodas Naberežnije Čelni. 2018. gadā Jelabugā dzīvoja 74 tūkstoši iedzīvotāju. Pilsētas statuss iegūts 1780. gadā, bet ir liecības, ka Volgas Bulgārijas pastāvēšanas laikā tā jau bija apdzīvota vieta.
Afonsu V
Afonsu V (pt; dzimis, miris ), saukts Afrikānis (o Africano) bija Portugāles karaļa Duartes I vecākais dēls, Portugāles karalis no 1438. līdz 1481. gadam ar pārtraukumu 1477. gada novembrī. Līdz 1448. gadam valsti faktiski vadīja reģenti.
Kļuva par karali sešu gadu vecumā, kad nomira tēvs. Iesākumā karalistes reģente bija Afonsu māte Aragonas Elizabete, bet vēlāk - Koimbras hercogs Pedru, kurš negribēja atdod varu jaunajam karalim. Tomēr 1449. gadā Pedru tika sakauts Alfarobeiru kaujā Lisabonas apkaimē un Afonsu V kļuva par pilntiesīgu karali. Afonsu valdīšanas laikā tika atbalstīti Enrikes Jūrasbraucēja centieni, bet Portugāle sāka nodarboties ar vergu tirdzniecību. 1456. gadā tika atklāta Kaboverde. Afonsu V laikā portugāļi centās ieņemt teritorijas Ziemeļrietumu Āfrikā. 1471. gadā portugāļi ieņēma Tanžeru. Pēc Kastīlijas karaļa Enrikes IV nāves, Afonsu V izvirzīja pretenzijas uz Kastīlijas troni, tomēr 1476. gadā tika sakauts Toro kaujā un attiecās no pretenzijām.
Hāgena
Hāgena var būt:
Dynamic Multipoint Virtual Private Network
Dynamic Multipoint Virtual Private Network (DMVPN) ir dinamisks tunelēšanas protokols mērogojamu virtuālo privāto tīklu (VPN) veidošanai. DMVPN darbojas uz Cisco IOS maršrutētājiem un UNIX viedīgajām operētājsistēmām balstoties uz GRE, NHRP un IPsec standarta protokoliem. DMVPN nodrošina iespēju dinamiski veidot režģtīklus bez nepieciešamības statiski konfigurēt VPN tuneļus starp katru no tīkla maršrutētājiem. Uz katras gala iekārtas un centrālā mezgla maršrutētāja tiek konfigurēts punkts-daudzpunkts (mGRE) tunelis, apvienojot iekārtas zvaigznes topoloģijā, centrālais mezgls (Hub), izmantojot NHRP protokolu, nodrošina režģtīkla veidošanos starp gala iekārtām (spokes). Tuneļi var tikt aizsargāti ar dinamisku IPsec šifrēšanu.
DMVPN ir vairāku standartu kombinācija:
Konfigurācijas principi
Gala iekārtās(NHRP klienti) tiek konfigurēts mGRE tuneļa interfeis ar tuneļa IP adresi, kā arī centrālā mezgla (NHRP servera) ārējo(reālo) un iekšējo(mGRE tuneļa) adreses. Centrālā mezgla konfigurācija ir līdzīga kā gala iekārtām ar izņēmumu, NHRP servera konfigurācijā tiek norādīts, ka gala iekārtu ārējās un iekšējās IP adrešu atbilstības tiks reģistrētas dinamiski. Autentifikācija tuneļu reģistrācijai NHRP serverī ir ieteicama opcija.
Maršrutēšana
Maršrutēšanu starp iekārtām DMVPN mākonī var nodrošināt praktiski jebkurš dinamiskais maršrutēšanas protokols, kā piemēram: OSPF, EIGRP, RIPv2, BGP un ODR. Tomēr Cisco rekomendē izmantot EIGRP protokolu, dēļ tā labas mērogojamības un labākām īpašībām darbā non-broadcast multiple access (NBMA) tīklos.
Šifrēšana
DMVPN šifrēšanas izmantojot IPsec ir ieteicama, bet nav obligāta. Šifrēšana paaugstina datu aizsardzību, bet stipri noslogo iekārtu procesorus un samazina maksimālo datu caurlaides spējas.
Micuru Nagata
Micuru Nagata (ja; dzimis ) ir japāņu futbolists, bijis Japānas futbola izlases dalībnieks.
Nacionālā izlase
!Kopā||2||0
Čristjans Ramoss
Čristjans Ramoss (es, dzimis ) ir Peru futbolists, aizsargs, Peru futbola izlases dalībnieks. Kopš 2020. gada spēlē Peru kluba César Vallejo sastāvā.
Baltijas psaltērijs
Baltijas psaltērijs ir Baltijas apgabalam raksturīgu un radniecīgu cītarveida mūzikas instrumentu saime, kurā ietilpst latviešu kokles, lietuviešu kankles, lībiešu kāndla, igauņu kannele, somu un karēļu kantele, kā arī ziemeļrietumu krievu gusļi.
Ziemeļu iela (Liepāja)
Ziemeļu iela ir iela Liepājā, kas atrodas Ziemeļu priekšpilsētas apkaimē. Iela sākas krustojumā ar Krūmu ielu un beidzas krustojumā ar Tāšu ielu. Ielas garums ir aptuveni 1240 metru un to sedz gan asfalts, gan grants. Ielas apbūve pārsvarā sastāv no savrupmājām un ražošanas ēkām.
Ziemeļu ielā 19 atrodas tekstilizstrādājumu ražošanas uzņēmums Lauma Fabrics.
Lea Davidova-Medene
Lea Davidova-Medene (dzimusi, mirusi ) bija latviešu tēlniece.
1949. gadā absolvējusi Latvijas Valsts Mākslas akadēmijas Tēlniecības nodaļu, kur mācījusies pie Teodora Zaļkalna. 1951. gadā sāka piedalīties izstādēs, pārsvarā veidoja portretus. Davidova-Medene bija viena no vadošajām portreta žanra attīstītājām latviešu tēlniecībā.
No 1956. gada — Latvijas Mākslinieku savienības biedre. 1965. gadā saņēmusi Latvijas PSR Valsts prēmiju, 1966. gadā — Latvijas PSR Nopelniem bagātās mākslas darbinieces goda nosaukumu.
Xbox Game Studios
Xbox Game Studios (iepriekš pazīstams kā Microsoft Studios, Microsoft Game Studios un Microsoft Games) ir amerikāņu videospēļu izdevējs un Microsoft nodaļa, kas atrodas Redmondā, Vašingtonas štatā. Tas tika izveidots 2000. gada martā, izveidots no iekšējās spēļu grupas, lai izstrādātu un izdotu videospēles operētājsistēmai Microsoft Windows.
Ilona Viklande
Ilona Viklande (sv; dzimusi Maire-Ilona Pēbo (et); ) ir igauņu izcelsmes zviedru māksliniece un ilustratore.
Biogrāfija
Dzimusi 1930. gada 5. februārī Igaunijas pilsētā Tartu, būvinženiera Maksa Pēbo un mākslas skolas Pallas absolventes, mākslinieces Vidas Pēbo-Juses ģimenē. Pēc šķiršanās no vīra Ilonas māte 1939. gadā devās studēt uz Itāliju, pēc tam pilnveidojās Budapeštas Mākslas akadēmijā, 1948. gadā apmetās Lielbritānijā, kur pie viņas viesojās pieaugusī meita. Ilona bērnību pavadīja Hāpsalu, kur 1939.-1944. gadā mācījās Hāpsalu 1. pamatskolā, bet 1944. gadā kopā ar bēgļiem no Sarkanās armijas nonāca Zviedrijā.
Lil Boat 2
Lil Boat 2 ir amerikāņu repera Lil Yachty otrais studijas albums. To 2018. gada 9. martā izdeva Capitol Records, Motown un Quality Control Music. Albumā piedalās Quality Control izdevniecības dalībnieki Quavo, Offset, Lil Baby, kā arī 2 Chainz, Trippie Redd, Lil Pump, YoungBoy Never Broke Again, Tee Grizzley un citi mūziķi.
Ilona Viklande
Biogrāfija
Zviedrijā Ilona Viklande dzīvoja pie tantes, kura pirms kara bija imigrējusi no Igaunijas un Stokholmā strādāja par mākslinieci. Ilona sekoja viņas pēdās un mācījās mākslas skolā. Divdesmit gadu vecumā Ilona tikās (izdevniecībā "Raben and Shegren") ar Astridu Lindgrēnu, kurai patika viņas darbi, un šī tikšanās bija viņu ilgās sadarbības sākums. Pirmā Ilonas Viklandes oficiāli ilustrētā grāmata bija Lindgrēnas "Mio, mans Mio", kas tika izdota 1954. gadā. Viklande ir zīmējusi arī Annas Marijas Falkas, Rozas Lagerkrancas, Edītes Unnerštades un citu autoru bērnu grāmatu ilustrācijas.
1951. gadā Ilona apprecējās ar jūrnieku; ģimenē piedzima četras meitas. Viklande dzīvo Stokholmā.
Rohelio Funess Mori
Rohelio Gabriels Funess Mori (es, dzimis ) ir Argentīnā dzimis Meksikas futbolists, spēlē uzbrucēja pozīcijā, pārstāv Meksikas futbola izlasi. Kopš 2015. gada Funess Mori spēlē Meksikas Liga MX komandā Monterrey.
Aleksandrs fon Benkendorfs
Konstantīns Aleksandrs Kārlis Vilhelms Kristofs fon Benkendorfs (, ; 1781–1844) bija vācbaltiešu izcelsmes Krievijas Impērijas kājnieku ģenerālis un valstsvīrs. Atsevišķā žandarmērijas korpusa (Отдельный корпус жандармов) jeb Krievijas slepenpolicijas izveidotājs. Viņa jaunākais brālis Konstantīns fon Benkendorfs bija Krievijas ģenerālis, bet jaunākā māsa Doroteja (1785–1857) apprecējās ar kņazu Kristoferu Heinrihu fon Līvenu (1774–1839), Krievijas Impērijas sūtni Parīzē un Londonā.
Krols
Krols var būt:
Valērijs Belokoņs
Valērijs Belokoņs (dzimis Rīgā) ir Latvijas uzņēmējs, finansists un mecenāts. Viņš ir viens no Anglijas futbola kluba Blackpool F.C. īpašniekiem.
Aleksandrs fon Benkendorfs
Dzīvesgājums
Dzimis 1781. gada 4. jūlijā (23. jūnijā pēc VS) Tallinā ģenerāļa Kristofa fon Benkendorfa un Krievijas ķeizarienes Katrīnas II draudzenes un galma dāmas Juliānas Šilingas fon Kanštatas ģimenē. Dzīvoja Rīgā, kad viņa tēvs kļuva par militāro gubernatoru.
Valērijs Belokoņs
Izglītību ieguvis Latvijas Universitātes Filoloģijas fakultātē un Masačūsetsas Universitātē ASV (1993).
Aleksandrs fon Benkendorfs
Dzīvesgājums
Mācījās Pēterburgas jezuītu skolā, 1798. gadā sāka militāro dienestu, 1803. gadā viņš piedalījās militārās operācijās Kaukāzā, pēc 1806.-1807. gada kampaņas 1807. gadā Benkendorfu paaugstināja par pulkvedi, bet pēc Krievu-turku kara 1811. gadā par ģenerālmajoru. 1812. gada karā viņš vadīja uzbrukumu pie Veļižas, kad gūstā krita 8000 Napoleona armijas karavīri un trīs ģenerāļi, bija Maskavas pilsētas komandants pirms tās ieņemšanas, sakāva franču spēkus pie Tempelbergas, piedalījās Berlīnes ieņemšanā un Leipcigas kaujā. 1816. gadā viņu iecēla par 2. dragūnu divīzijas komandieri, bet 1819. gadā par Aizsargu korpusa štāba priekšnieku. 1821. gadā Benkendorfu paaugstināja par ģenerālleitnantu un iecēla par 1. kirasieru divīzijas komandieri.
Valērijs Belokoņs
No 1982. līdz 1985. gadam strādājis Preses namā, 1986. gadā bija Latvijas Komjaunatnes Centrālās komitejas instruktors, tāpat strādājis par žurnālistu laikrakstā "Sovetskaja Molodež" (1986—1987).
Aleksandrs fon Benkendorfs
Dzīvesgājums
1821. gadā Benkendorfs ķeizaram Aleksandram I iesniedza ziņojumu par savienības pastāvēšanu un piedalījās decembristu sacelšanās apspiešanā 1825. gadā. Ķeizars Nikolajs I ģenerāli Benkendorfu iecēla par jaunizveidotās Žandarmērijas Trešās nodaļas un Vienotā korpusa komandieri, 1829. gadā paaugstināja par kājnieku ģenerāli. 1832. gadā piešķīra Benkendorfam grāfa titulu.
Rohelio Funess Mori
Savu karjeru sācis Argentīnas komandā River Plate. 2013. gadā pārcēlies uz Portugāles komandu Benfica, bet tur viņš nostiprināties nespēja. 2015. gadā pievienojies Meksikas komandai Monterrey, ātri kļūstot par vienu no līgas labākajiem uzbrucējiem.
Aleksandrs fon Benkendorfs
Dzīvesgājums
Miris 1844. gada 11. (23.) septembrī, atceļā no Bādenes uz Pēterburgu, apbedīts Keila-Joa muižas kapsētā.
Rohelio Funess Mori
2012. gadā Funess Mori aizvadīja vienu maču Argentīnas futbola izlases rindās. 2021. gada viņš ieguva Meksikas pilsonību, kas ļāva viņam pārstāvēt Meksikas futbola izlasi. Ar Meksiku piedalījies 2022. gada FIFA Pasaules kausā.
Valērijs Belokoņs
Kopš 1988. gada strādājis dažādos starptautiskos uzņēmumos. 1993. gadā dibinājis Baltic International Bank. Bijis bankas valdes priekšsēdētājs, tomēr 2008. gadā atstājis šo amatu. 1998. gadā iekļuvis Latvijas 100 miljonāru sarakstā. 2006. gadā iegādājies Anglijas futbola klubu Blackpool F.C. 2008. gadā bijis starp 2000 Apvienotās Karalistes bagātākajiem uzņēmējiem (397. vieta).
Rohelio Funess Mori
Sasniegumi
River Plate
Benfica
Monterrey
Lil Boat 2
Neskatoties uz to, ka kritiķu viedokļi dalītjās, Lil Boat 2 komerciālie panākumi bija labi, debitējot ASV Billboard 200 otrajā vietā ar 64 000 albumiem līdzvērtīgu vienību.
Suharevs
Suharevs (ru; sieviešu dzimtē Suhareva (Су́харева)) ir krievu cilmes uzvārds. Cilvēki ar šo uzvārdu:
Freds Kērlijs
Fredriks Lī Kērlijs (en; dzimis ) ir amerikāņu vieglatlēts, startē sprintā.
Sākotnēji startējis galvenokārt 400 metru distancē, bet vēlāk pievērsies 100 un 200 metriem. Pasaules čempionātā pirmo reizi piedalījās 2017. gadā Londonā. 400 metru distancē iekļuva finālā un ieņēma 7. vietu. ASV komandas sastāvā 4x400 metru stafetē izcīnīja sudraba medaļu. 2019. gada Pasaules čempionātā Dohā ieguva zelta medaļu 4x400 m stafetē, bet individuāli 400 metros izcīnīja bronzu.
Tokijā piedalījās 100 m distancē un izcīnīja sudraba medaļu, piekāpjoties tikai Itālijas sprinterim Marselam Džeikobsam. 2022. gada Pasaules čempionātā Jūdžīnā kļuva par pasaules čempionu 100 m distancē.
Kērlijs ir tikai trešais sprinteris vieglatlētikas vēsturē, kas 100 m ir veicis ātrāk par 10 sekundēm, 200 m ātrāk par 20 sekundēm un 400 m ātrāk par 44 sekundēm. Pārējie divi ir Vaide van Nīkerks un Maikls Normans.
Keps
Keps var būt:
Takuja Honda
Takuja Honda (ja; dzimis ) ir japāņu futbolists, bijis Japānas futbola izlases dalībnieks.
Džons Gibsons
Džons Gibsons (dzimis 1993. gada 14. jūlijā) ir amerikāņu hokejists, vārtsargs. Pašlaik (2023) Gibsons spēlē Nacionālās hokeja līgas kluba Anahaimas "Ducks" rindās.
Spēlētāja karjera
Ontārio hokeja līgas kluba Kičeneras "Rangers" sastāvā Gibsons uzsāka spēlēt 2011.—12. gada sezonā, taču 2012.—13. gada sezonas izskaņā aizsāka profesionāļa karjeru, aizvadot vienu spēli AHL kluba Norfolkas "Admirals" rindās. 2013.—14. gada sezonā Gibsons debitēja NHL, trīs spēles aizvadot Anahaimas "Ducks" sastāvā. 2014.—15. gada sezonā Gibsons bija komandas otrais vārtsargs aiz Frederika Andersena, savukārt 2015.—16. gada sezonā spēles laiku ar Andersenu dalīja uz pusēm. Pēc sezonas beigām, abiem vārtsargiem pretendējot uz "Ducks" pirmā vārtsarga lomu, komandas vadība lēma Andersenu aizmainīt uz Toronto "Maple Leafs".
Daniels Martiness
Daniels Felipe Martiness Poveda (es; dzimis ) ir profesionāls Kolumbijas šosejas riteņbraucējs, pārstāv UCI WorldTeam komandu .
Mihails Grigorenko
Mihails Grigorenko (dzimis 1994. gada 16. maijā) ir krievu hokejists, centra uzbrucējs. Pašlaik (2023) Grigorenko spēlē KHL kluba Maskavas CSKA (hokejs) rindās.
Gerasimovs
Gerasimovs ir krievu cilmes uzvārds, kas cēlies no grieķu personvārda ( — "vecākais").
Daniels Martiness
Colombia (2015)
Savās pirmajās Pasaules tūres sacensībās, Volta a Catalunya, Martiness izstājās. 2015. gada Tour of Turkey viņš finišēja 84. vietā.
Mihails Grigorenko
Spēlētāja karjera
2010.—11. gada sezonu Grigorenko aizvadīja Krievijas Jaunatnes hokeja līgas kluba Maskavas "CSKA-Krasnaja Armija" sastāvā, taču tad pārcēlās uz Ziemeļameriku, pievienojoties QMJHL klubam Kvebekas "Remparts". "Remparts" rindās Grigorenko sāka arī 2012.—13. gada sezonu, taču, noslēdzoties NHL lokautam, uzbrucējs pievienojās Bufalo "Sabres" rindām, komandas sastāvā aizvadot 25 spēles.
Daniels Martiness
Southeast—Venezuela (2016—2017)
2016. gadā viņš startēja savā pirmajā Lielajā tūrē, Giro d'Italia. Martiness finišēja 57. vietā Il Lombardia. 2017. gadā viņš atkal startēja Giro d'Italia, bet no sacensībām izstājās. Sezonas beigās viņš ieņēma 4. vietu Presidential Tour of Turkey daudzdienu sacensībās.
Mihails Grigorenko
Spēlētāja karjera
2013.—14. gada sezonā "Sabres" sastāvā Grigorenko laukumā devās 18 spēlēs, pārējo sezonu dalot starp spēlēšanu QMJHL un AHL, taču 2014.—15. gada sezonu hokejists uzsāka Ročesteras "Americans" sastāvā. Sezonas gaitā gan 25 spēles Grigorenko aizvadīja "Sabres", taču pēc sezonas beigām tika aizmainīts uz Kolorādo "Avalanche". "Avalanche" sastāvā aizvadīja savu pirmo pilno sezonu NHL, 74 spēlēs gūstot 24 punktus.
Daniels Martiness
EF Education First—Drapac (2018—2020)
Martiness sezonu uzsāka ar Kolumbijas čempionātu, kur individuālajā braucienā ieņēma otro vietu aiz Egana Bernala. Turpinājumā viņš ieņēma 5. vietu jaunās sacensībās Kolumbijā, Colombia Oro y Paz. Viņa pirmais finišs pirmajā desmitniekā bija 7. vieta 2018. gada Volta a Catalunya kopvērtējumā.
Martiness pirmo reizi startēja Beļģijas klasikās, finišējot 44. vietā La Fléche Wallonne un 61. vietā 2018. gada Ljēža—Bastoņa—Ljēža. Pēc tam viņš startēja Tour de Romandie, ko noslēdza 12. vietā. 2018. gada jūlijā viņu iekļāva komandā startam 2018. gada Tour de France. 2019. gada augustā viņu pieteica startam 2019. gada Vuelta a España.
2020. gadu Martiness iesāka ar atkārtotu uzvaru Kolumbijas čempionātā individuālajā braucienā, bet pēc COVID-19 pandēmijas radītā pārtraukuma viņš uzvarēja savās pirmajās Pasaules tūres sacensībās, Critérium du Dauphiné. Martiness uzvarēja 2020. gada Tour de France 13. posmā, gūstot savu pirmo Lielo tūru posma uzvaru.
Ineos Grenadiers (2021—pašlaik)
2020. gada septembrī tika paziņots, ka pēc sezonas beigām Martiness pievienosies Ineos Grenadiers komandai.
Mihails Grigorenko
Spēlētāja karjera
2017. gada vasarā Grigorenko atgriezās Krievijā, noslēdzot līgumu ar KHL klubu Maskavas CSKA. 2019. gadā kopā ar CSKA izcīnīja Gagarina kausu, Grigorenko tiekot iekļautam arī līgas simboliskajā izlasē.
2020. gada vasarā Grigorenko noslēdza līgumu ar Kolumbusas "Blue Jackets", tādējādi atgriežoties NHL.
Grigorenko izvēlējās atgriezties Krievijā kā ierobežotais brīvais aģents, 2021. gada 3. jūlijā parakstot trīs gadu līgumu ar savu bijušo klubu KHL Maskavas CSKA (hokejs).
Krievijas hokeja izlases rindās spēlējis 2012. un 2013. gada Pasaules čempionātos junioriem.
Zaķīšu pirtiņa (animācijas filma)
"Zaķīšu pirtiņa" ir Latvijas animācijas filma, kas izdota 1979. gadā. Filmas režisore ir Roze Stiebra.
Sižets
Muzikālā animācijas filma veidota pēc Viļa Plūdoņa tāda paša nosaukuma dzejas motīviem.
Harijs Adaskins
Harijs Adaskins (en; dzimis, miris ) bija Rīgā dzimis ebreju izcelsmes kanādiešu vijolnieks un radioraidījumu vadītājs.
Jau agrā bērnībā kopā ar ģimeni emigrējis uz Kanādu. Studējis Toronto Mūzikas konservatorijā. No 1946. līdz 1973. gadam pasniedza mūziku Britu Kolumbijas universitātē Vankūverā. Vadīja mūzikas radioraidījumus CBC (Canadian Broadcasting Corporation).
DC Studios
DC Studios ir ASV kino un televīzijas studija, kas ir Warner Bros. nodaļa, kas ir Warner Bros. Discovery. meitas uzņēmums. Tā izveidota filmu, seriālu un animāciju veidošanai par DC Comics varoņiem. par studijas vadītājiem kļuva Džeimss Ganns un Pīters Safrans. Iepriekšējais studijas DC Films prezidents bija Volters Hamada (2018-2022), kas strādāja tiešā pakļautībā Warner Bros. Pictures Group, attiecīgi Maiklam De Lukam un Pamelai Ebdijai.
National Comics
DC priekšgājēja National Comics laikā uzņēmums licencēja Betmenu un Supermenu (un citus All-American Comics varoņus) studijām Republic Pictures un Columbia Pictures, lai reklamētu seriālus un īsfilmas. Arī citiem komiksu varoņiem, piemēram, Fawcett Comics Šezamam un Quality Comics Plastikmenam, kurus galu galā nopirka DC, bija seriāla īsfilmas.
Warner Communications
Pēc pirmās Betmena pilnmetrāžas filmas izdošanas Kinney National Company (vēlāk Warner Communications) 1967. gadā iegādājās National Comics Publications un pēc tam 1969. gadā Warner Bros.-Seven Arts. Šis pirkums nozīmēja, ka komiksu kompānijas televīzijas un kino izplatīšana nonāca Warner Bros. aizgādībā. Tomēr tas stājās spēkā tikai 80. gadu beigās (iespējams, licencēšanas darījumu dēļ) pēc Supermena un Swamp Thing filmu iznākšanas. Betmena filmas atkal iezīmēja atgriešanos uz lielā ekrāna.
DC Films
Filmai "Taisnības līga" bija viens no lielākajiem filmu budžetiem (gandrīz 300 miljoni ASV dolāri), taču tās pirmizrādes nedēļas nogalē tā iekasēja aptuveni 96 miljonus ASV dolāru. Izdevums The Washington Post paredzēja, ka atkal notiks kursa korekcija ar iespējamu vadības maiņu. DC Extended Universe darbojās saskaņā ar "direktora vadīto" mandātu. Forbes uzskatīja, ka kursa korekcijai jābūt sekojošai — DC Films jāatsakās no kopīgā visuma, vienlaikus turpinot izdot Brīnumsievietes filmas un reizēm arī citas filmas, jo Warner Bros. ir arī citas franšīzes, pie kurām viņi var strādāt. Neskatoties uz to, decembrī studija apstiprināja jauno filmu sarakstu priekš DC Extended Universe. Tajā pašā mēnesī Warner Bros. paziņoja, ka ieviesīs jaunu DC Films stratēģiju, Bergam atstājot studijas līdzpriekšsēdētāja amatu, lai kopā ar filmas "LEGO filma" un "Tas" producentu Roju Lī izveidotu jaunu Warner Bros. producentu kompāniju. 2018. gada janvārī Warner Bros. izpilddirektoru Volteru Hamadu iecēla par jauno DC Films prezidentu. Hamada bija cieši saistīts ar New Line Cinema un piedalījies šausmu filmu veidošanās, piemēram, "Tas" un "Ļaunuma izsaukšana" filmu sērijās.
Pārstrukturizācija
2022. gada aprīlī pēc WarnerMedia un Discovery, Inc. apvienošanās, izveidotās Warner Bros. Discovery jaunais izpilddirektors Deivids Zaslavs izvērtēja DC Entertainment pārstrukturēšanu, tostarp piesaistot radošu vadītāju, līdzīgi kā Marvel Studios prezidentu Kevinu Faigi, kas vadītu studijas filmu un televīzijas projektus. Vēlāk jūlijā Tobijs Emerihs atkāpās no Warner Bros. Motion Picture Group vadītāja amata. Grupu pārstrukturēja, izveidojot atsevišķu vadību DC Films, Warner Bros. Pictures, New Line Cinema un Warner Animation Group studijām. Bijušie MGM vadītāji Maikls De Luka un Pamela Ebdija attiecīgi kļuva par Warner Bros. Pictures un New Line Cinema vadītājiem. Iesākumā viņi arī ir atbildīgi par pārējām studijām, kamēr tām nav izvēlēta atsevišķa vadība.
Kad augustā Warner Bros. Discovery atcēla filmas Batgirl izdošanu, Hamada atklāja, ka viņš par šo lēmumu uzzināja tikai tad, kad De Luka un Ebdija viņu informēja filmas "Melnais Ādams" (2022) testa seansos. Hamada bija sarūgtināts un apsvēra iespēju atkāpties no amata, tomēr piekrita palikt amatā vismaz līdz filmas "Melnais Ādams" pirmizrādei. Vēlāk tajā pašā mēnesī Dens Lins uzsāka pārrunas par DC films vadību. Lins pa tiešo būtu pakļauts Zaslavam, savukārt Hamada pamestu studiju. Septembrī Lins un Warner Bros. Discovery beidza pārrunas nevienojoties par sadarbību. Oktobrī filmas "Melnais Ādams" pirmizrādes laikā zvaigzne un producents Dveins Džonsons sacīja, ka viņš varētu būt DC Films konsultants, palīdzot studijai atrast nākamo radošo vadītāju. Vēlāk tajā pašā mēnesī paziņoja, ka De Luka faktiski vadīja DC Films Voltera Hamadas vietā. 19. oktobrī, tikai divas dienas pirms filmas "Melnais Ādams" pirmizrādes, Hamada aizgāja no uzņēmuma.
DC Studios
Drīz pēc Hamadas izpilddirektora amata atstāšanas, par jaunajiem studijas vadītājiem iecēla Džeimsu Gannu un Pīteru Safranu, bet DC Films pārdēvēja par DC Studios. Dueta pienākumos ir DC zīmola filmu, televīzijas un animācijas produkciju pārraudzīšana, pakļaujoties tikai Deividam Zaslavam, vienlaikus strādājot kopā, bet saglabājot neatkarību no citu nodaļu vadītājiem. Ganns pārrauga DC projektu radošo attīstību, savukārt Safrans pārrauga producēšanas pusi, izņemot filmu Joker: Folie a Deux, kas joprojām ir De Lukas un Ebdijas uzraudzībā. Ganns un Safrans savus pienākumus sāka pildīt no tā paša gada 1. novembra. 6. novembrī Ganns paziņoja, ka studija koncentrēsies uz "jaunā DCU izstrādi", izmantojot vairākus tiešraides un animācijas projektus, kā arī paziņoja, ka studija ieklausīsies fanu komentāros.
2022. gada 30. novembrī ziņoja, ka Warner Bros. Television Studios ved sarunas ar Amazon, lai veidotu DC animācijas filmas tā straumēšanas pakalpojumam Amazon Prime Video. Tā paša gada decembrī, Ganns un Henrijs Kevils paziņoja, ka Kevils nākamajos studijas projektos vairs neatgriezīsies Supermena lomā. Tāpat Ganns arī paziņoja, ka top scenārijs jaunai Supermena filmai par jaunāku tēla versiju. Bens Afleks (iepriekš atveidoja Brūsu Veinu/Betmenu) paziņoja, ka pārrunā iespēju režisēt kādu no jaunajiem studijas projektiem.
Tatjana Kuzņecova
Tatjana Kuzņecova (Татьяна Дмитриевна Кузнецова; dzimusi, mirusi ) bija PSRS inženiere, kosmonaute, nav lidojusi kosmosā.
Dzīvesgājums
1958. gadā Tatjana Kuzņecova pabeidza vidusskolu Maskavā. Pēc mašīnrakstīšanas un stenogrāfijas kursiem 1959. gadā viņa sāka strādāt Elektroniskās rūpniecības ministrijas zinātniski petnieciskajā institūtā NII-35 Maskavā par stenogrāfisti. No 1960. līdz 1961. gadam viņa bija komjaunatnes sekretāre. 1961. gadā viņa sāka strādāt par vecāko laboranti.